Downloaded from YTS.MX
Official YIFY movies site: YTS.MX
INIHAHANDOG NG NETFLIX
Matagal na panahon ang nakalipas noong ipinanganak ang aking amá,
pero katulad siya ng ibang batà,
madalas masugatan at malikhain ang isip.
-Nakita mo na ba? -'Di pa.
Magaling siyang maghanap ng mga bagay.
Oo! Nakita ko na, Ma.
May lolipap pa ba?
'Yan siya, kung sakaling nagtatanong kayo.
Nakita ko na.
-Padaan! -Magandang umaga, Elmer.
Magandang umaga.
Anuman ang utos ng nanay niya, mabilis niya itong nakukuha.
Kumusta, Mr. Linson!
Magandang umaga, Elmer.
Ingat, Rosie.
Nandiyan ka na pala, Elmer.
Tamang-tama dahil gusto na ni Mr. Williams kumain ng matamis.
Presas ang paborito ko.
-Salamat. -Walang anuman.
Naturingang dentista ang lalaking 'yon.
May goma ka ba? Yung pwedeng panali sa balbas para 'di sumawsaw sa sabaw?
-Elmer? -Ako'ng bahala.
Ngayon, malapit nang marating ng aking amá ang lugar na 'di pa nararating ng sinuman.
Heto...
Mga lugar na mapanganib, ligáw at kakaiba,
pero 'di niya pa alam 'yan.
Pwede mo akong tulungan?
Magandang umaga, Dela.
Magandang umaga, Elmer.
-Magandang umaga. -Ano'ng dala mo?
Dalanghita.
Gusto ito ng lahat dahil madali itong balatan.
Tingnan mo.
Magkano?
Para sa'yo, 30.
Ano sa tingin mo, Elmer?
Sobrang hinog na ang mga nasa ilalim.
Tumutubo na ang mga butó.
Ah, ganoon. Kalahating presyo na lang para sa dalanghita.
Bente singko, Dela. Huling tawad na 'yan.
Bente, at kukuha ulî ako sa susunod.
Magaling tumawad ang nanay mo, Elmer.
Ang aking ama'y nabuhay sa isang mundong tíla magpapatuloy magpakailanman.
Ngunit nagsimulang magbago ang lahat,
at naging mahirap ang búhay.
Ano na ang gagawin natin, Ma?
Wala kang dapat ikabahala.
Kargo ko 'yan, Elmer.
Kung dito lang tayo, baka bumalik ang mamimili natin,
at magiging maayos na ulit.
'Di ganyan ang kalakaran ng mundo.
-Kukuha tayo ng bagong bahay sa lungsod. -Bagong tindahan?
Oo. Siyempre.
Pero wala na tayong ibebenta.
Tama ka.
Mas mabuting kumuha tayo ng paninda para handa tayo sa engrandeng pagbubukas.
Yung tama lang para makapagsimula tayo.
May lolipap na presas pa. Medyo baság nga lang.
Ibenta natin nang múra at ang kíta ay paikutin natin.
Makakahanap ka pa ba ng mga pwedeng ibenta?
'Yan na. Lahat-lahat na 'yan.
Ang galing mong maghanap ng mga bagay.
May kaunti pang perang natira.
Makakapagsimula tayo nitó.
Handa ka bang makipagsapalaran?
Handa na.
REMATADO
Basahin n'yo 'to!
Bumagsak ang ekonomiya!
Sino'ng makakaligtas at sino'ng lulubog?
Basahin n'yo 'to.
Heto na.
-Talaga? -Oo.
Nevergreen City, ang bago nating tahanan.
Tingnan mo, Elmer.
Magiging magandang tindahan 'yan para sa'tin, 'di ba?
Pero tagpi-tagpi na siya.
Naiisip mo ba ang magiging hitsura nitó
kapag napinturahan at naayos ng kaunti?
Nakikita mo ba?
Siguro.
Pwede nating kabitan ng maliwanag na ilaw sa may bintana.
At malalaman na lang natin, may tahanan na tayo.
Medyo matatagalan bago ako makapag-ipon para d'yan.
Pero kapag may ipon na ako, makakapagsimula na tayo.
'Wag kang susuko.
'Wag kang mag-aalala, Mama. 'Di ako susuko.
Sariling tindahan natin ulit.
Katulad ng dati, 'di ba? Katulad ng ating tahanan.
Katulad ng dati. Magtiwala ka sa akin, ok?
Oo.
Kailangan lang nating buksan ang pinto. Handa na?
Isa,
dalawa,
tatlo!
-Tabi! -Dali!
Ang bilis ng pusà, Callie.
Mag-ingat, batà.
Hulihin n'yo ang pusà!
Elmer!
Elmer, dito ka lang sa tabí ko.
Halika na. Tulungan mo ako dito.
Kailangan nating dalhin ito hanggang sa tuktok.
-'Di mo sinabing may batà. -'Di ko alam na problema 'to.
May dagdag bayad ang batà.
Apat na buwan ang deposito.
Grabe naman.
Maingay ang batà't naninira ng gamit.
Pero wala namang gamit dito.
Dahil sinira ng huling batang tumira dito.
Isang linggo ang idedeposito ko dahil ang nakalagay sa anunsiyo'y kompleto sa gamit.
Pakiusap, Mrs. McClaren.
Galing pa kami sa malayong lugar, at bagong simula ito para sa amin.
Nagdala pa kami ng sarili naming upuan.
Tatlong linggo.
Magaling.
Mahirap magtiwala sa panahon ngayon.
-Walang personalan. -Oo siyempre. Naiintinidihan ko.
Bawal ang háyop. Mas malala 'to kaysa batà.
Wala kaming alagang háyop.
Tuwing Martes ang bayaran ng renta,
at 'wag mong subukang mangatwiran.
-Naintindihan mo? -Oo. Martes ang bayaran ng renta.
Ma, nakikita ko ang tindahan natin mula dito.
Tara. Ang ganda ng tanawin.
Dahil diyan, ang apartamentong ito ay perpektong lugar.
Dito tayo mag-iipon para sa tindahan.
Sa lalong madaling panahon, ito'y magiging tulad ng dati nating tahanan.
Nasasanay na ako sa túbong 'to, Ma.
Ano'ng sinabi mo?
Ang sabi ko, natuklasan ko na kung paano 'di mabasâ.
Mabuti 'yan, Elmer.
Kumusta, Mrs. McClaren. Tingnan mo, Elmer. May bisita tayo.
Kumusta kayo ngayon, Mrs. McClaren?
Martes na. Marami akong naririnig na malungkot na kuwento tuwing Martes.
Pinapasakit nitó ang pantunaw ko.
-Pasensya na. -Oras na ng singil sa renta.
Ang mga túbo dito'y umuugong at tumitilamsik ang tubig.
Kalahati ang ibabayad ko kada linggo hanggang maayos ang mga túbo.
Aayusin ko ang mga túbo, pero dadagdagan ko ang singil.
Lahat ay may gastos, Dela. 'Di mo ba naisip na may problema rin ako?
Teka Ma!
Magkita tayo sa susunod na linggo.
Gagawa ako ng paraan para mapunô ang alkansiya.
Para 'di ka na mag-alala. Ikaw lang, ako at ang bagong tindahan natin.
Elmer, pwede akong humiram ng barya?
-Pero, 'yan ang pera- -Kailangan kong tumawag.
Samahan mo ako sa labas.
'Wag mong ubusin lahat.
-Walang tindahan kung walang pera. -Kaunting barya lang 'to.
-Paano natin- -Hello.
Oo, tumatawag ako tungkol sa anunsiyo. May sarili akong trak. Nakuha na?
Sige. Paalam.
-Ma? -Ayos lang. Isa na lang.
Hello. Tumatawag ako tungkol sa anunsiyo.
Teka. May sarili akong trak, at ang unang hatid ay libre na. Ok.
NAGHAHANAP NG DRAYBER
Pero Ma, baka makatulong ako.
Kailangan lang na tumahimik ka.
Hello. Oo, tumatawag ako tungkol sa anunsiyo.
Hindi, teka! May sarili akong trak--
Lumayo ka sa'kin!
Callie, tulong!
Alis! Alis na.
Sa ibang lugar ka maghanap ng gatas mo.
Ayos ka lang, Gertie?
-Handa ka na, Eugene? -Handa na!
Umpisahan na!
Ito'y isang madilim at malungkot na gabí!
Umaalulong ang hangin.
Isang malayong lugar na pabalik-balik sa bingit ng pagkalimot.
Maraming salamat.
Ang mga háyop ay nananawagan, "Wala bang magsasagip sa amin?"
Salamat.
Oo! May isang magsasagip sa kanila.
Isang nakapaglakbay na sa malayo't buong…
Bilí na kayo ng goma!
Iba't ibang kulay. Múra na. Bilí na kayo bago maubos.
-…isang kahanga-hanga, matipuno-- -Goma para sa lahat ng okasyon.
May pula, asul. Gusto mo ng goma? Mukhang kailangan mo ng goma.
Isang kahanga-hanga at matapang na dragon na bumubuga ng apoy!
Goma? Sobrang múra na, halos libre na!
Múra? Libre?
Ngayon araw lang.
Ngayong araw lang?
-Ang sabi ko-- -Bilisan ko na.
-Alam kong kailangan mo ng goma. -Lumilipad na dragon!
-Pwede mo silang suotin! -Napakamura nitó.
-Salamat, mam. -Hoy.
Kinuha mo ang kliyente namin! Maghuhulog na dapat siya ng barya.
Bale, akin na 'yon.
Hindi. Dahil nauna kami rito, ginagawa ang aming palabas.
Ah! mukhang 'di kasing ganda ng palabas n'yo ang mga goma.
Ok. Ganito ang mangyayari.
Ibibigay mo sa'kin ang barya na 'yan,
o magbibigay ka ng kahit ano galing sa bag mo.
-Hindi. -Baka mayroon kang pwedeng magamit.
-Akin 'to. -May utang ka sa'kin. Pátas lang.
Wala akong utang sa'yo!
Mayroon.
Bitawan mo ako!
Nakuha ko na!
-Hoy! Mga batang-- -Elmer, tara na.
-Uwi na tayo. -Bumalik kayo dito!
Kinuhaan mo ako, kukunan din kita.
-Kinuha nila-- -Tara na.
Pagod na ako at magluluto pa ng hapunan.
Kinuha…
Kumusta.
Paano ka nakapasok dito? Sinundan mo ba ako?
Babalik ako agad.
'Wag mong ubusin 'yan. Magtira ka para sa almusal.
Opo.
'Wag kang maingay. Bawal ang alagang háyop dito.
-May sinabi ka ba, Elmer? -Wala, Ma.
-Kainin mo na ang hapunan bago pa lumamig. -Andiyan na.
'Wag kang maingay. Mag-iisip ako ng paraan.
Ambango naman niyan.
Uy, tingnan mo.
-Ma-- -Gusto mo bang mapalayas tayo dito Elmer?
Ito ang madaling paraan para mapaalis tayo.
-'Di mo naiintindihan. -Walang dapat intindihin.
Ibalik mo ang pusà kung saan mo ito nakita o mapapalayas tayo dito.
-Pero 'di ko-- -Wala akong pakialam.
Wala akong panahon dito.
-Magpapaliwanag ako. -Tama na.
Magsisinungaling ka, at ayaw kong marinig 'to.
Ikaw ang sinungaling! Sabi mo magbubukas tayo ng tindahan natin.
'Di 'to ganoon kadali.
Pero nangako ka!
'Di ko sinabing ngayon na.
Bakit 'di sabihin ang totoo?
Gusto mong sabihin ko ang totoo?
Gusto ko lang na umalis ka sa trak. 'Yun lang.
At ngayon gusto kong ilabas mo ang pusàng 'yan!
Dahil ang dami ko ng inisiip, ok?
Pasensya na.
'Wag kang matakot.
'Di ako takót.
Maghahanap ako ng pera't ako na mismo ang magbubukas ng tindahan.
Makikita mo.
Elmer.
Hoy! 'Wag kang tumakbo sa hagdan!
Pusà ba 'yan?
Ano'ng nangyayari?
Mag-isa kong ginagawa ang lahat ng ito, Elmer.
Elmer!
Ano'ng gagawin natin, Ma? Ano'ng gagawin natin?
Wala kang dapat ikabahala. Kargo ko 'yan, Elmer.
-Baka makatulong ako. -Kailangan lang na tumahimik ka.
Hoy! Bumalik ka dito!
Sa amin dapat ang perang 'yan.
Akin 'yan!
Hulihin mo siya!
-Wala akong panahon dito. -'Di mo sinabing may batà.
-'Di ko alam na problema 'to. -May bayad ang batà.
Marami na akong inaalala, ok?
Elmer.
'Wag kang matakot.
Uy, Pusà.
Bakit napakahirap ng lahat ng bagay?
Tinatanong mo ba ako, o…
Kinakausap mo ang sarili mo. Naiintindihan ko.
Ikaw ay…
Elmer.
Hay naku, Elmer!
Hindi. Isa kang pusà na nagsasalita. Hindi.
Sabihin mo kung handa ka na, at sasagutin ko lahat ng tanong mo.
Paano?
Bakit ka nakakapagsalita?
Mabait ka sa akin.
Kaya ngayon ibabalik ko sa'yo ang kabutihan mo, Elmer.
Bibigyan mo ba ako ng pitong kahilingan?
Wala akong ganyang kapangyarihan.
Madalas tatlo lang ang kahilingan, 'di ba?
Kailangan ko kasi ng maraming tulong.
Kailangan kong magbukas ng tindahan para 'di na mag-alala si Mama.
Pero wala akong pera, at--
At dito ako makakatulong.
'Di lang ako nagsasalita. Nakikinig din ako.
Dito sa daungan, marami akong nasasagap na balita,
mga bagay na makakatulong sa tulad mong batà
para magkapera para sa tindahan mo.
Katulad ng?
Isang kamangha-mangha, kagila-gilalas,
totoong buháy,
lumilipad, at bumubuga ng apoy na dragon!
Hindi. 'Di totoo ang mga dragon.
At 'di rin totoo ang pusàng nagsasalita.
'Di mo ba naiisip na magkaroon ng sarili mong dragon dito sa Nevergreen City?
Oo, pero paano--
Isipin mo na lang.
Wala na kayong aalalahanin pa ng mama mo.
Pwede akong magpasakay at magbenta ng mga kendi at pasalubong.
At pwede na kaming magbukas ng tindahan ni Mama.
-Nasaan ang dragon. Paano ko 'to makukuha? -'Yan ang madaling parte.
Nandoon lang ang dragon, sa isang maliit na isla.
Pero paano ako makakapunta sa isla?
Madali lang din 'yan.
May sasakyan ako para sa'yo.
Batiin mo si Soda.
Nakikiliti ako.
Soda.
-Oo? -Bumati ka.
Kumusta!
Narinig niya, Soda.
Balyena ang sasakyan ko papunta sa isla?
'Yan ang káya ko sa maikling panahon.
Ok. Grabe, ok.
Kailangan ko alamin kung paano kakapit.
-Soda? -Elmer!
Dalhin mo ako sa isla na may dragon. Pakiusap?
-Soda! -Bakit, Pusà?
Mabuti pang umalis na kayo't bilisan mo.
O mabagal! Ayos lang din ang dahan-dahan!
Magsayá ka. Paalam!
Napakabait na bata. Sana 'di siya malunod o makain ng háyop.
O pareho.
Dahan-dahan lang, Soda! Wala akong nakakapitan.
Pero nangako ako sa pusà na bibilisan ko.
Oo, pero 'wag sobrang bilis.
Katamtaman na bilis. Sige. Pwede kong gawin 'yan.
Gusto mong makita ba't Soda ang tawag sa'kin?
Hindi. 'Di talaga--
Nakita mo ba?
Nakita mo?
Oo, nakita ko.
Tinuruan ko ang sarili ko niyan.
Magaling, Soda.
Ako lang ang gumawa ng lahat ng 'yan.
Ang galing 'di ba?
Gusto ko ang dapit-hapon.
Isang gabi, gusto kong lumangoy papunta sa mga bituin.
Elmer!
Gisíng ka pa ba?
Gisíng ka, 'di ba? Humihilik ka. Alam mo ba 'yon?
O baka tiyan mo. Nagsasalita ba ang tiyan 'pag gutom?
Gutom ka? Gusto mo ng dalandan? Kasi mag-uumaga na, alam mo ba?
Nasa gitna tayo ng dagat. Saan ka kukuha ng--
Isang dalanghita?
Ito ang Tangerina.
Sobrang ganda, 'di ba?
Oo.
Pinakamasarap sa buong bayan. Ibig kong sabihin sa buong karagatan.
Pinakamasarap na dalanghita na matitikman mo.
Huling himpilan 'to bago makarating sa isla kaya mag-imbak ka na.
-Ang sarap nitó. -'Di ba?
Narinig mo 'yon? Tunog 'yon ng tren.
Tingnan mo! Elmer, gumawa ako ng ilong.
Tingnan mo! Tulad ng ilong mo! Tingnan mo bago pumutok!
Magaling.
Salamat!
Tinuruan ko ang sarili ko noon. 'Di malaking bagay.
-'Yan na siguro. -Oo.
'Yan ang Wild Island.
Wild Island ba ang sinabi mo?
Oo, dahil sa mababangis na mga háyop.
Mababangis na háyop?
Oo. May malalaki at matatalas silang mga ngipin at kukó.
Ano?
-Oo. -Teka.
Hinuli nila ang dragon
para mabuhat nitó ang isla nang paulit-ulit.
-Bakit nila gagawin 'yon? -Dahil lumulubog ang isla.
-Bale isa itong pagsagip? -'Di ba sa'yo sinabi ng pusà?
Hindi!
Sorpresa!
Patáy ako.
Maligayang paglalakbay!
'Wag kang mag-alala, dragon. Narito ako--
Ok.
Bitawan mo siya!
Hoy, tigil! Ang sabi ko tumigil kayo!
'Di ko marinig si Saiwa dahil sa ingay n'yo.
Inutusan ni Saiwa ang dragon na iligtas tayo muli,
at ganito kayo magpasalamat?
Tumahimik na kayo. Walang dapat ikatakot.
Dinala ko dito ang dragon sa atin,
at hangga't inaangat niya tayo,
hinding hindi tayo mawawala sa dagat.
Hoy!
Tumahimik. Maging kalmado.
May kasagutan ako. Ililigtas ko ang Wild Island.
'Di ko na matitiis 'to.
'Di masyadong na-aangat ng dragon ang isla ngayon.
Pakinggan n'yo siya.
Nawawalan na tayo ng lupa't bahay.
Ang pinakamahalagang bagay ay kalmado tayong lahat.
Baka nalunod na ako! Baka malunod ka sa susunod!
Ikaw! At ikaw! Ikaw din!
Hoy!
Tumahimik ka, Tamir!
Kwan?
Bakit, Saiwa?
Dalhin mo siya sa akin.
Tumahimik!
Tumigil ka.
Ayaw kong malunod.
Tamir.
Makinig ka sa akin. Tinatakot mo ang lahat.
Pasensya na, Saiwa. Ayaw ko lang malunod.
Ayaw kong malunod! Ayaw--
Kumalma ka. Ligtas kayong lahat.
Manahimik!
Hayaang magsalita si Saiwa.
Kung bibigay tayo sa takot, 'di ko kayo maliligtas.
Walang kahit sino.
Pakiusap, magtiwala kayo sa akin.
Ang dragon--
Sinusunod ng dragon ang utos ko,
at dapat ganoon din kayo kapag--
Pero--
Pero ano?
Pigilan n'yo siya, Kwan!
Bitawan mo!
Kwan!
Hilahin mo siya. 'Di pwedeng mawala ang dragon.
Tawagin ang mga Howler. Huhulihin natin siya at ang batà.
'Di ito ang oras para mataranta.
Babawiin natin ang ating dragon.
Magtatago siya.
Hindi. 'Di nila ako kayang taguan.
Ang galing!
Nagawa ko! Nailigtas ko ang isang kamangha-mangha, kagila-gilalas,
totoong buháy at bumubuga ng apoy...
na dragon?
Wala akong balak saktan ka, dragon.
Nasaktan ko yata ang sarili ko.
O, niligtas mo ako!
Ang swerte ko ngayon.
Ang swerte ko pwede akong sumabog!
'Wag kang malikot para mapasalamatan kita.
Ano'ng problema? 'Di ka nagpapayakap?
Masyadong astig para magpayakap?
Oo, ako din.
Totoo ka ba?
Oo naman, totoo ako. Kung 'di ako totoo, magagawa ko ba 'to?
Hindi.
Ano sa tingin mo?
'Di ito maganda.
Inaayos ko pa siya.
Ok. Oo, kaya kong gawin ito.
Sige.
Dragon, niligtas kita kaya may utang ka sa akin.
'Di ba?
Ibibigay ko ang buhay ko para sa'yo.
'Di mo kailangan gawin 'yan.
Patutuyuin ko'ng karagatan ng apoy
at gigibain ang bundok ng ungal ko.
Ok la-- Teka, kaya mong gawin 'yon?
Hindi.
'Di ko talaga káya.
Nahihilo ako sa paligid ng malalaking anyong tubig at takót ako sa apoy.
Masakít makapaso 'yon.
Ito ang sumasakit ngayon. Ilang pakpák ang nakataas?
Isa, pero yung isa ay mukhang lantutay.
Ito ang nakuha ko sa paulit-ulit na pag-angat ng isla?
Sabi ko nang 'di gagana.
Kung hindi, malamang After Dragon na ako.
-Ano? -Isang After Dragon.
Ito lang naman ang pinakamagandang bagay.
-Halika, sumama ka. -Hindi!
Mas lalong sumakit.
Nasaan ka, batà?
Diyos ko.
-Pasensya na. -Bakit mo--
Sinubukan kong lumipad, pero 'di gumagana ang pakpák ko.
Magaling. Sobrang galing.
Napadpad ako sa isang islang
punô ng mga háyop na may matatalas na ngipin.
Niligtas ko ang isang dragon na 'di makalipad?
Na takót pa sa tubig?
Takót sa apoy?
Pero bumubuga ng apoy ang dragon.
Hindi ako.
May alam ka bang gawin?
Kaya kong gawin 'to.
Teka lang.
-Teka. Madalas namang pawisin ako. -Ok, tumigil ka na.
-Ikaw ba'y-- -Kilikili ko 'yon.
Halika. Ito ang gusto kong ipakita sa'yo.
Magiging ganyan ako 'pag nakuha ko ang apoy ko,
kapag naligtas ko ang isla.
Nakita mo?
'Di masyado.
Ilang libong taon nang pumupunta ang mga dragon dito sa Wild Island.
Kasi 'pag 100 na ang edad namin, at ang 100 ay ibahagi sa
sampu sa buhay ng batà na tao, ay
Ay ano...
Sampu siya.
Sampu! Sabay táyo. Kapag sampung taon na kami,
pumupunta kami dito sa Wild Island para sa isang ritwal,
tulad ng bubuyog sa bulaklak, pero dragon, 'di bubuyog.
At isang isla, 'di isang bulaklak.
Kailangan naming iligtas ang Wild Island sa paglubog,
dahil lumulubog ito kada 100 na taon. Kapag nagawa namin,
magiging After Dragons kami
na bumubuga ng apoy, matipuno, matalino at matapang katulad nitó.
Magiging ganyan din ang itsura ko 'pag naligtas ko ang isla
-at makuha ang apoy. -Niligtas mo na ang isla. Nakita kita.
Hindi. Yun ang paraan ni Saiwa.
Pero mukhang mali, kasi mas lalo lang lumulubog.
At nakakatakot, maapoy at ang samâ doon.
Paano mo siya gagawin?
Wala akong ideya.
'Di ko alám ang sagót.
-'Di ibig sabihin wala ng sagót -Hindi.
-Baka may ibang paraan para malutas 'to. -Wala.
-Maliban kay Aratuah. -Sino 'yon?
Isa siyang matandang pagong.
Nandito siya noong niligtas ni Horatio ang isla.
Siya ang gumuhit nitóng dragon.
-Ok. Tanungin natin siya. -Pero 'di ko alam kung nasaan siya.
Ano ba 'yan!
Noong dumating ako dito, hinanap ko siya,
naghanap ako nang naghanap.
Akala ko nag-iwan si Aratuah ng senyas o kaya mapa
o kahit ano, 'di ba?
-Ba't ganyan an mukha mo? -Tutulungan kita.
-Gagawin mo 'yan para sa akin? -Oo.
Tutulungan kitang maging After Dragon pero tulungan mo rin ako.
Siyempre naman.
Sasama ka sa aking palabas sa Nevergreen.
Kaya nga lang pagkatapos ng ritwal ko, kailangan kong umuwi.
Sobrang sayá nitó.
Lilipad buong pamilya ko para sumalubong at bubuga ako ng apoy, at matutuwa sila.
Sige. Pero niligtas kita at 'di naman siya panghabang-buhay.
Tulungan mo lang akong makaipon para sa tindahan ko.
-May kasunduan ba tayo? -Ok. Mukhang maganda.
-Ok. -Tatawagin kitang Answer Guy.
Elmer. Elmer ang pangalan ko.
Ang astig ng pangalan mo.
Boris ang pangalan ko. 'Di kasing astig, pero bagay siya sa mukha ko.
Nagsinungaling ako. 'Di 'yon utot sa kilikili.
'Di ko gustong malaman
Naglalakad sila.
Marahil malubhang nasugatan ang pakpák ng dragon.
Malubhang nasugatan?
Naku!
Malaking problema 'to! Tayo ay--
-Makinig! -Paano mo natitiis ang bulilit na 'yan?
-Pakawalan mo 'yan. -Sino'ng bulilit?
'Di ko siya papakawalan. Alam mong magdudulot siya ng tákot sa iba.
'Di ba natin sinasayang ang oras para makaalis?
'Wag kang mag-isip ng ganyan.
Saiwa!
Malapit lang siya.
Tinuruan akong dumura nang malayo ni Horatio, kapatid ko.
At kaya kong tamaan ang punong 'yon. Gusto mong makita Elmer?
-Pwede ka bang maging alerto sa mga panà? -Ok.
Sobrang gutom na talaga ako ngayon.
Repolyo ang paborito ko.
Sa tingin mo mayroon noon dito? May panà!
Wala. Ayun may panà! Pasensya na. Maling akala.
Alam mo ba?
-Ako ang titingin kung may panà, ok? -Sige.
Tumahimik ka na lang para makapokus ako.
Diyos ko.
Ito'y isang munting mundo ng presas!
'Wag mong pakialamanan ang gamit ko. Naintindihan mo?
-Talaga? -Seryoso ako.
Ok.
-Bakit? -Dahil kailangan ko lahat ng ito.
-Bakit? -Dahil kailangan ko.
-Kaya napakahalaga nitó? -Oo!
Mas mahalaga pa sa panang 'yon?
Magaling. Dito ang daan.
Oo! Aratuah, nandito na kami.
Ano 'yon?
-Hinahabol tayo ni Saiwa! -Hinahabol tayo?!
Oo, hinahabol niya tayo!
Pwede tayong tumawid dito.
Elmer?
Naalala mo ang sinabi ko
na nahihilo ako sa may túbig?
Bilisan mo Boris.
Ayaw kong kainin ako ng kahit anong may matalas na kukó
o matalas na ngipin!
-Buwaya! -At tubig. 'Wag mong kalimutan ang túbig.
At parating na si Saiwa!
'Di ako pwedeng bumalik.
Nakakatakot sa tuktok. Susunugin ako ng lahat ng apoy doon!
'Di ka nila makukuha.
Sisiguraduhin ko 'yan.
Gusto ko'ng sagot mo. Walang makakapigil sa atin.
Maliban siguro sa kaniya!
Ano sa tingin mo ang ginagawa mo, dragon?
Douglas, Winifred,
bumalik kayo dito ngayon na.
Mga batà! 'Di ligtas 'yan, kayong makukulit na reptil.
Pwede bang magrelax ka?
Inuubos mo ang enerhiya ko.
Kasalanan mo ang lahat ng ito, dragon.
Ano sa tingin mo ang ginagawa mo, pagala-gala dito sa babâ?
'Di ako pagala-gala!
Ano 'yan?
Isa siyang Elmer.
Siya ang may kasagutan. Tutulungan niya akong iligtas ang isla.
Bilis, dito ang daan!
Ikaw? Ililigtas ang Wild Island?
Nagbibiro ka yata.
Hoy! 'Wag mong hilahin ang paa ko!
Bilis, Boris. Kailangan nating umakyat sa kabila!
Nasaan ba ako?
Babaliin kita sa dalawa.
Bilis, Boris!
Ang hirap nitó.
Elmer!
Magnanakaw ka ng dragon!
Mali ang akala mo, buwaya!
Cornelius ang pangalan ko. At sumasang-ayon ako!
Ano'ng nangyayari?
Hala. Dali, mga bulilit.
Bilis. Heto na. Tara. Alis na tayo.
Elmer!
-Bilis! -May mas maayos ka bang sagot?
Kasi 'di 'to umaayon sa akin.
At parating na si Saiwa.
-'Wag mo akong pabalikin! -Dali!
'Di ko kaya.
Saiwa, nandito ang dragon mo.
Nandito na siya!
-Elmer! -Tingnan mo, Boris!
Sa'yo na lahat ito.
Presas.
Presas?
Kunin mo na.
Kasing sarap ng presas ang repolyo.
Kunin siya!
Tumingin ka sa'kin, Boris.
Boris, tumingin ka sa'kin Magpatuloy ka lang.
Malapit na tayo.
-Elmer! -Halika na!
Boris!
Diyos ko.
Kumapit ka sa lolipap.
Tulong!
Nakuha kita.
Saiwa!
Kwan!
-'Di ko na sila kayang hawakan. -Pero hawak ko na siya.
Mga batà! Tulong!
Kailangan mo silang iligtas.
Kwan! Kailangan kita!
Kwa--
Kwan!
Huminto na.
Sa ngayon lang, pero mauulit ito
paulit-ulit.
Eh 'di magpatuloy na tayo.
Mayroon ka pa bang presas?
Wala. At 'wag mong hawakan ang bag ko. Ok?
Mas magiging mabilis ako kung ipapakita mo ang laman ng bag mo.
Hindi.
Sige na.
Hoy.
Tumigil ka Boris.
Talaga? Bakit?
Wala akong oras para magpaliwanag, pero lumulubog ang isla. 'Di ba?
Ok.
Tara na.
Douglas, Winifred, nag-alala ako. Nasaan si George? George!
Buháy pa ba ako?
Buháy pa. Buháy na buháy.
Hoy! Tumigil ka. Tigil!
Mga batà, nandiyan pala kayo.
Salamat Kwan.
Saiwa?
Saiwa!
-Mas mabilis ang paglubog ngayon. -Nag-aalala na siya.
'Di ngayon Kwan. 'Di ngayon.
Pero hawak ko na ang dragon. Bakit mo ako pinabalik?
Makinig ka sa'kin.
Maglalaho ang buong isla kapag 'di natin hinuli muli ang dragon.
Umaasa silang lahat sa akin.
Naiintindihan mo? Sa akin.
Balang araw, sa'yo naman.
-'Di mo sila dapat pabayaan. -Pero mawawala ang tahanan natin.
May oras pa para hulihin ang dragon.
Magtiwala ka sa akin.
-Ei pare, ano sa tingin mo? -Tungkol saan?
Maganda siya?
Pwedeng 'yon ang sekretong sípol natin.
Kasi magkaibígan na tayo.
'Di ako marunong sumipol.
Nagbibiro ka ba? Paano kung may mabangis na háyop,
o nasugatan ang pakpák,
o nakita ang Howler o si Kwan o Saiwa?
-Paano natin tatawagin ang isa't isa? -Sisigaw ng "tulong"?
Ano ba. Kahit sino pwedeng gawin 'yan.
'Di mo na kailangan maging kaibigan o kahit ano.
'Di nakakatawa!
Takót ka ba?
Hindi! Nag-iingat ako. May pagkakaiba 'yon.
-Saan mo nakuha ang bandanang 'yan? -Sobrang lambot niya.
Ang sarap sa balat. Sige na. Subukan mo.
Boris.
'Di talaga siya malambot na bandana, 'di ba?
George, tingnan mo kung sinong nandito!
'Di nga. Binibiro mo lang ako.
Elmer? Gusto ko nang mag-ingat.
Magiging bayani ako!
Nahuli ko ang dragon ni Saiwa para sa kanya.
Tayong dalawa ang nakahuli.
Ano ito?
-Mukhang matamis at masarap nguyain. -Sasha, akin na.
-Akin ang unang kagat. -At ako ang magdadala ng dragon kay Saiwa.
Hoy! Hindi.
Ako ang magdadala.
Para kang matamis at makatas na melon
na may kaunting buhok na nakadikit.
Tumigil ka, Sasha.
Sasha.
Elmer!
Tulong!
Akin siya!
Hindi! Akin ang matamis na pagkaing 'yan!
Teka! Mayroon akong matamis!
Halata naman.
Hindi, mas matamis. Bubble gum na lasang kanela.
Sa bawat kagat matitikman mo ang katakam-takam na tamis!
Wala ka pang natitikmang katulad nitó,
at ito ang pinakamagandang pangyayari sa buong buhay mo.
Galing ito sa malayong lugar, at espesyal ang lasa nitó
-Ibigay mo sa akin! Ibigay mo! -Gusto ko!
-Sa akin! -Sa akin!
Isa lang ito, kaya kailangan n'yong paglabanan ito!
Elmer!
Boris!
Lumulubog.
Tuwing umaga, tuwing gabí, lumulubog!
Ano 'yon, Boris?
Tinatawag kita.
-Oo, naintidihan ko. Pero ano'ng gusto mo? -Mabuti.
-Kailangan kong huminto at magpahinga. -'Di magandang ideya.
Mas magaling akong lumipad kaysa lumakad.
Kung makita natin agad si Aratuah, agad tayong makakaalis dito.
- Ano? -Sabi mo wala ng laman ang bag mo,
pero binigyan mo ang mga tigre ng bubble gum,
kaya ang bagong patakaran ay "kukuha lang sa bag kung mamamatay tayo"?
Mukhang bumalik na hininga mo, kaya tara na.
Sige. Ang Neverblue ba ang tahanan mo?
Nevergreen. Tinatawag itong Nevergreen.
Doon ako nakatira, pero 'di 'yon ang tahanan ko.
Dati kaming may tindahan ni Mama.
-Bale doon ang tahanan mo? -Hindi, hindi na.
-Saan ang tahanan mo? -Wala na akong tahanan.
Pero magkakaroon ako 'pag may tindahan na.
-Yung dati. -Hindi. Bago na.
Ibá ang tindahan na ito dahil bago?
Hindi, parehas lang siya!
Elmer!
Elmer, ayos ka lang?
Oo, ayos lang ako. Mag-ingat ka sa kinatatayuan mo.
May naglagay ng bitag na 'to.
Ano?!
Diyos ko.
Elmer, dapat mo itong makita.
Maraming nakakatuwang maliliit at mabalahibong mukhang daga.
Kumusta!
Ano? Ah, naiitindihan ko.
Oo, isa itong bitag para sa akin.
Ilabas mo ako dito!
Alam ko ang gagawin.
Ihagis mo ang bag, sweater, kamiseta, pantalon. Lahat.
Magandang ideya. Gawin nating lubid ang mga damit ko.
Oo. Mas mabuti 'yan.
Teka, ano ang plano mo?
'Di bale na. Subukan natin ang plano mo.
May kakaiba dito!
Boris.
Heto ang kahoy. Hawakan mo.
'Di ko maabot Boris!
-Kailangan kong makalabas! -Ok.
-Boris, tulungan mo ako! -Saglit lang!
Boris?
Elmer!
Elmer?
Elmer!
-Elmer! Sagutin mo ako! -'Wag kang bababa, Boris.
Walang silbi ito.
Natatakot ka lang.
Magiging ayos ang lahat.
Magpakatotoo ka.
Nasa loob tayo ng isang butas sa isang lumulubog na isla.
'Di magiging ayos ang lahat.
Alam kong gutom ka.
Kukuha ako makakain. Ipinapangako ko.
Gusto niya ba ng dalanghita?
May dalanghita ka
Gusto ng anak ko ang dalanghita.
Heto.
Ako si Iris.
Ako si Elmer.
Ikaw ang batang kumuha ng dragon ni Saiwa.
Para sa'yo ang bitag na 'to,
pero kami ng anak ko ang nahulog.
Pasensya na.
Bakit mo ginawa 'yon?
Bakit mo kinuha ang dragon?
Dapat siyang iligtas.
Pero sino ang magliligtas sa amin?
May paraan si Saiwa para iligtas kami.
Kung totoo 'yan, dapat ligtas ang isla ng isang daang taon,
at dapat After Dragon na si Boris. Naintindihan mo?
Gusto ko lang maging maayos ulit.
Magiging maayos ito.
Hahanapin namin si Aratuah para malaman ang sagot.
At magiging ligtas ba tayo?
Sigurado ako.
Mabuti naman kung ganoon,
kung wala lang tayo dito sa butas na walang labasan.
Nasa taas si Boris. Makakatulong siya--
Lumayo ka sa kanya!
Isang batà!
Isa kang coochie coo.
Boris, tumalon ka!
Kailangan kong tulungan ang kaibígan ko.
Pero paano tayo lalabas?
Hoy! Tumigil kayo sa pag-aaway!
-Tigil! Tama na! -Saiwa, may bagay sa ilalim.
Kumalma ka, Tamir.
-Sabi ni Saiwa kumalma kayo! Kalma! -Tumahimik kayong lahat!
Dragon, pwede ka nang lumabas.
'Di ka sasaktan.
Pangako ko.
Ako lang 'to Saiwa. Ako at ang anak ko.
Iris?
-Halika na, Saiwa. -Teka.
-Umalis na tayo. -Ilabas natin sila.
Patigilin mo ang away nila?
Tumahimik kayo.
Teka Iris. Ililigtas ka namin.
Teka
-Ano 'yon! -Narinig ko sila, Saiwa.
Ang dragon at ang batà.
Sabi ng batà dadalhin niya ang dragon sa tuktok.
Walang katuturan. Ayaw ng dragon doon.
Ayaw malunod ng batà.
Ayaw nating lahat malunod, Saiwa.
Kung may makakatulong sa kanya, ikaw 'yon. Ikaw lang.
-Pumunta tayo sa tuktok! -Ilabas muna natin siya.
Lulubog na tayo. Wala na tayong oras.
Kwan!
Hindi, ayos lang.
Kita mo?
Magiging ayos tayong lahat, Iris.
Mga Howler, tara.
Wala na sila.
Napakatapang ng ginawa mo.
Salamat Iris.
Elmer, pinagbawalan ni Saiwa ang lahat ng háyop na pumunta doon,
pero alam ko kung nasaan si Aratuah.
Sana mahanap mo ang sagot, para sa ating lahat.
Kayo na ang bahala mula dito.
-'Wag kang mag-alala. Mauuna ako. -Ok. Sige.
Ayos ka lang, Boris?
Oo. Kinakabahan lang ako, nababalisa, natatakot,
at nahihilo ako ngayon.
Pasensya na.
Mukhang siya 'yan.
Hihimatayin ako.
Huminga ka. 'Wag mong kalimutang huminga.
Pwede mo ba siyang tanungin? Ikaw na lang magtanong, pwede?
Ok.
Sinaunang Aratuah?
Nagparito kami para tanungin ka
paano ba maliligtas ng isang dragon ang isla?
At ayusin ang pakpák ko.
At maayos ang pakpák ni Boris?
Kung 'yon ay isang bagay na ginagawa mo.
Si Boris ang dragon na dumating para iligtas ang isla.
Tungkol sa apoy ko.
Pwede mo bang sabihin kung paano makukuha ni Boris ang apoy niya?
Kahit na ito'y isang bugtong o isang--
-Palaisipian? -Hindi.
Tulad ng isang utos na kailangan namin gawin muna o kahit ano.
Kaya lang wala kaming masyadong oras.
Aratuah?
ng Aratuah?
Paano kung 'yan ang kanyang…
Oo. Tama.
Puwit niya 'yon.
Aratuah?
-Alam mo? Subukan mo. -Ano? Hindi.
-Sabihin mo. -'Di ko kaya.
Elmer!
Gawin mo na lang. Sige na!
Dapat bang mangyari 'yan?
Sandali lang, Boris.
Elmer? Aratuah?
Ang tagal na naming naghahanap.
Aratuah!
Ano'ng sinabi niya? Pwede ko ba siyang makita?
-Hindi. 'Wag kang pumasok. -Patingin ako.
-Aratuah! -'Wag kang pumasok.
'Di namin sinasadyang masira ang baó mo.
-'Wag! -Aratuah!
Patay na siya!
Patay na siya?
Ano na ang gagawin ko, Elmer?
Ako...
Halika na, Boris.
Kailangan na nating umalis.
-Ayos ka lang ba Boris? -Gusto kong humiga sa mainit na lugar.
Babantayan kita.
Elmer?
Nakausap mo na si Aratuah? Alam mo na kung paano kami iligtas?
Nakausap namin.
Magaling!
Oo. Pero bago niya magawa ang ritwal ng pagbabago,
kailangang munang magpahinga ni Boris.
Oo, siyempre. May alam akong lugar.
Sa mismong itaas ay ligtas at tuyo.
-Pwede kang magpahinga doon. -Salamat Iris.
Hindi. Maraming salamat sa iyo.
Siguradong nagugutom ka na
Sabi mo 'di ito pwedeng ipamigay.
Kalimutan mo ang sinabi ko.
Kumuha ka na lang.
'Yan ang ginamit ko pamputol ng baging.
'Yan ang ginamit ko para makita si iris sa bitag.
Mahilig ka ba sa dalanghita, Boris?
Dalanghita?
Hindi. Para sa'yo 'yan.
Balát lang ang kinakain mo at 'di ang laman?
Siyempre hindi.
Magiging maayos din ang lahat.
Nakalimutan ko na kung gaano kasarap 'to.
Dinalhan ako ng kapatid ko ng dalanghita noong naging After Dragon siya.
Naririnig ko ang sipol niya mula sa langit sa Blueland.
Ipinagmamalaki siya ng lahat.
Walang magmamalaki sa'kin.
-Pwede ba kitang sabihan ng sikreto? -Oo.
Medyo gumaan ang loob ko na 'di ko na kailangang gumawa ng anuman.
dahil ang totoo'y 'di ko rin ito kayang gawin.
Iyan talaga ang totoong nararamdaman ko.
Magiging magaling kang After Dragon Boris.
Lagi mong alam ang gagawin, Elmer.
Parang wala kang kinatatakutan.
Eh, kasi-- -'Di ko alam ang gagawin ko kung wala ka.
Malamang na nasusunog na ako sa tuktok
o nalulunod sa dagat.
Tama ka. Wala akong kinakatakutan.
Magpahinga ka muna.
'Pag gising mo, may kasagutan na ako.
Ang swerte talaga ng araw kong 'to.
At bukas ay magiging mas maswerte pa ako.
Pasensya na. Pasensya.
Pasensya na Elmer.
Mama?
Pasensya na, Elmer.
-Para saan? -Pinilit niya akong aminin kung nasaan ka.
Para maprotektahan ang anak ko.
Totoo nga.
Boris!
-Gising na! -Gising na ako!
Tingnan mo lahat ng gulong dinulot mo sa amin,
wala kang kwenta!
Layuan mo kami.
-Tigil, Boris! -Sasama ka sa akin!
Sabihin mo, Boris,
na nakausap mo si Aratuah, at alam mo kung paano iligtas ang isla.
Nakausap mo si Aratuah?
Sinabi niya ang tamang paraan, 'di ang paraan ni Saiwa.
Káya niyang tapusin lahat ng ito.
Hindi, hindi niya káya.
Tama, 'di ba, dragon?
Elmer? Tulungan mo ako.
'Di siya tinulungan ni Aratuah, dahil patáy na siya.
-Patay? -Patay?
Elmer.
-Ako.. -Paano mo nagawa ito?
Naalala mo ang araw na dumating ka, dragon?
'Di mo alam paano sasagipin ang isla.
Tinulungan kitang gawin ang bagay na alam mong 'di mo káya.
Pakiusap Elmer.
Ang kailangan mong lang gawin ay sumama sa akin.
-Ililigtas nating muli ang isla -Ayaw ko.
Nang magkasama.
-'Di. -Pabayaan mo siya!
Tumahimik ka batà! Dragon namin siya.
'Di sa'yo.
Hindi, Boris!
-Dragon! -Ayaw kong bumalik doon.
-Hindi! -Elmer!
Ang pakpák ko!
Sabi ko sa'yo mas magaling akong lumipad kaysa lumakad.
Pwede na tayong umalis. Pwede kitang dalhin sa Nevergreen.
Oo.
Sana mahanap mo ang kasagutan,
para sa atin lahat.
Hinuli nila ang dragon
para iangat ang isla nang paulit-ulit.
Bakit?
Ang mga ugat. Hinahatak nitó pababa.
Iangat nang mataas para maputol 'to…
-Ano? -Masasagip ang isla.
-Mga ugat? -Alam ko ang sagót!
Dahil ikaw ang taong may kasagutan! Sabi ko na malalaman mo ang sagót!
-Tara! -Oo!
Talaga? Tingnan mo! Sabi ko na!
-May pag-asa pa. -Sabi ko na!
Walang kwenta ang dragon na 'yon, at ikaw din, Saiwa.
Hulihin nating muli.
Para saan? 'Di niya kayang sagipin ang isla!
At 'di mo rin káya, kahit ano pang salita mo.
Alam ng bulilit na 'yan mula pa sa umpisa!
Pinakinggan kita. Pinaniwalaan kita.
Kwan?
Pero 'di na ngayon.
Aalis na ako sa lumulubog na pusaling ito!
Bahala na ako sa sarili ko at bahala kayong malunod nang sama-sama.
Diyos ko. Ano'ng nangyari?
Elmer, parang nabasag siya.
Anong gagawin?
-Kailangan kitang itali, ok? -Ano?!
Hindi! Paraan 'yan ni Saiwa, at--
-Kumalma ka. Makinig ka. -'Di tama 'yan.
'Pag inangat ito ng mataas, mapuputol ang ugat.
Hindi. Tingnan mo ang lugar na 'to. Baka pumalpak ako.
'Di ka papalpak dahil sasama ako.
-Magkasama nating gagawin. -Mukhang 'di tama.
Pinalaya kita. Káya kong palayain ang isla.
Ito ang kasagutan.
Bilisan mo.
Ok, Boris. Dali!
Angat!
Sige! Káya mo 'to! Angat mo!
Malapit na. Dali, ngayon na.
Nagagawa mo! Tara, kaunti na lang!
Nagagawa mo , Boris!
Nagagawa mo!
Boris? Boris, ano'ng problema?
Ayos ka lang? Kailangan mong iangat.
-Angat! -Nasa akin ang sagót.
Dali! Iangat mo!
-'Di ka pwede dito Elmer. -Ano?
-Kailangan kitang ibaba. -Hindi! Pakiusap Boris!
Pakiusap! Sige na!
Iangat mo!
Sige na kaibígan!
Bilis, kalasin mo ako.
Boris, kailangan nating umalis dito.
-Naiintindihan ko na. -'Wag kang malikot.
Habang lumilipad, sinabi mong kaya ko't naniwala ako sa unang pagkakataon.
-'Wag kang magalaw, 'di ko makalas. -Nararamdaman ko.
Wala ng oras. Tapos na itong islang ito.
'Di gumana dahil wala sa'yo ang sagót.
-Tumigil ka! -Alam ko.
-Hindi! Tumigil ka na! -Kailangan kong pumasok sa loob.
Kailangan ko 'tong gawing mag-isa.
Alam mo ang mangyayari 'pag pumasok ka. Tumigil ka!
-'Di ako pwedeng tumigil! -Masusunog ka.
-Mali ka. -Makinig ka. Hayaan mo akong tumulong.
-Tumigil ka, Boris. Tumigil ka na. -Kailangan kong umalis. Hayaan mo na ako!
'Di ka magiging After Dragon kahit kailan!
Halika na.
Pabayaan mo ako.
'Di! Kailangan kitang ilayo sa kaguluhang 'to!
Sabi ko iwanan mo ako!
Kakalimutan din kita.
Saiwa?
Hoy! Pabayaan mo siya. Kailangan niyang makahanap ng túbig, bahay, pagkain,
mga ganyang bagay para 'di tayo mamatay.
Baka may natitira pa dito para sa'yo.
Wala kaming kailangan ng kahit ano galing sa'yo.
Sinusubukan kong--
Akala ko makakatulong ako.
Tulong?
Tumulong... ako.
Noong lumulubog ang isla, pumunta ako kay Aratuah
pero patay na siya.
Alam kong mauuna kaming malunod sa takot bago sa dagat,
kaya tinago ko ang katotoohan sa kanila.
At noong dumating ang dragon, akala namin masasagip na kami.
Pero isa siyang hangal at matatakutin.
'Wag mong sabihin 'yan. Paulit-ulit niyang inangat ang isla.
Oo, ginamit ko siya para iligtas kami.
Ikaw, ginamit mo siya para saan?
Wala. Dahil kaibígan ko siya.
Ganoon ba.
Akala niya, kaibígan ka niya.
Ako...
Hangal.
At matakutin.
Boris!
Boris?
Pasensya na, Boris.
Hindi. Tama ka. 'Di ko káya, Elmer.
'Di ko káyang iligtas ang sinuman.
Wala akong silbi.
Masyado akong takót.
Natatakot din ako.
Palagi akong natatakot.
Sinusubukan kong lutasin lahat ng bagay, pero 'di ko magawa.
Ikaw?
Angkinin mo ang apoy mo.
At maghihintay ako dito sa pagbabalik mo.
Salamat.
Boris.
Halika na, Boris. Pakiusap.
Boris?
Boris!
Boris, nagawa mo!
Boris! Magaling!
Oo!
Galing!
Boris, nagawa mo!
Nakita mo dapat, Elmer.
Ang buong lugar ay parang loob ng tiyan ko.
Alam mo 'tong mga ginuhit na After Dragon 'di sila makatotohanan, 'di ba?
May pagkakahawig.
Talaga? Isa na akong After Dragon.
Boris?
Elmer?
Gusto lang namin magpasalamat.
Salamat, Boris.
Sa tingin ko sa'yo ito.
Tingnan mo! Si Saiwa.
Akala ko, ginagawa ko ang tama.
Akala ko alam ko ang sagót.
Wala akong alam.
Humihingi ako ng tawad.
Alam mo ba ang kailangan ng Wild Island ngayon?
Ikaw ang kailangan,
lahat kayo, para ikuwento ang istorya ko.
Iguhit n'yo dito
pero walang muskulo.
'Pag lumubog ulî ang isla sa loob ng isang daang taon
at dumating ang susunod na dragon,
'di n'yo sila igagapos o hahabulin o tatakutin.
Magiging kaibígan kayo.
Ipinapangako ko, Boris.
Gagawin namin 'yan.
Tamir.
-Paalam! Sa mulî! -Paalam, Boris.
-Paalam, Boris! -Paalam.
Paalam, mabalahibong melon!
Paalam, Wild Island!
Kwan! Tumingin ka dito, Kwan.
-Pwedeng tumahimik ka kahit isang minuto? -Kwan, sige na. Elmer!
-Kumusta Soda! -Nagawa mo!
-Ano'ng ginawa? -Tinulungan niya akong iligtas ang isla.
Baka gusto mong maghanap ng sasakyan pabalik!
Ipinagmamalaki kita!
Malumanay na paglapag.
Oo. Magaling.
Ito ang Neverblue.
Nevergreen.
Ok. Ano'ng gusto mong gawin ko?
Wala.
Ano?
Gusto mong umuwi,
sumipol sa pamilya mo mula sa ulap sa Blueland, 'di ba?
Oo naman, higit sa lahat.
Paano ang tindahan?
At lutasin lahat ng problema mo? Ano'ng gusto mong gawin?
Ako na ang bahala doon.
Natatakot ka ba?
Oo.
Ako rin.
-Bale, heto na ang... -Ako...
-Paalam. -...wakas?
Nagagalak akong makilala ka.
Magkikita tayong muli, Boris.
Kung kailangan mo ako…
Elmer!
Hinahanap ka ng mama mo. Lumalamig na ang hapunan mo.
-Ang hapunan ko? -Elmer!
Mama.
-Patawad, Mama. -Humihingi ako ng tawad.
Natakot ako.
Natakot din ako.
Mukhang ayos na 'yon, Dela.
Magaling. Oo.
Kumusta diyan.
Ma, pwedeng hiramin ang sombrero mo?
'Yan ang paborito ko.
Salamat Ma!
-Naku. -Hindi! Elmer!
Iniisip ko na naging After Dragon na ako,
Ang gagawin ako'y ilipad ako palayo, pero-- Hoy!
Bakit ka natagalan ka?
-Naghanap ako ng gamit. -Ok!
-Nakuha ko Callie. -'Yan ang plano.
Ang galing niyan, mga kaibígan. Marunong kang mag-itsa?
Mga dalanghita?
Laging sinasabi ng tatay ko
na ang mga dragon ang pinakamagaling na kaibígan.
Tutulungan ka nila sa pinakamahirap na panahon,
kahit na sila'y natatakot din.
Pero sa mga taong naniniwala na ang mga dragon ay kalokohan lamang,
mas mabuting panatilihing nakabukas ang mga tainga,
kung sakali man.
Mga gintong dahon at mga dalanghita
Sa isang iláng na
Wild island
Ang bilog na mga paa'y tinatago ang matatalas na kukó
Sa isang iláng na
Wild island
Itaas ang iyong mga pakpák sa langit
Paalabin ng 'yong apoy ang gabí
Kahit pagurin ka ng iyong landas na tinatahak
Káya kong pagaanin ang iyong pasanin
Itaas ang iyong mga pakpák sa langit
Hayaang huminga ang iyong takot sa gabí
Kahit na ang iyong tanong ay 'di masagot
Babantayan kita ngayong gabí
Mga pangarap na 'di natupad, tinatago ng mapayapang ngiti
Sa isang iláng na
Wild island
Ang pagmamalaki'y dumadagundong Ang dragon ay pumapailanlang
Sa isang iláng na
Wild island
Walang mahuhulog
Lahat ay iligtas ko
Sa ating Wild Island
Itaas ang iyong mga pakpák sa langit
Paalabin ng 'yong apoy ang gabí
Kahit pagurin ka ng iyong landas na tinatahak
Káya kong pagaanin ang iyong pasanin
Itaas ang iyong mga pakpák sa langit
Hayaang mo na ang 'yong hininga ay maging liwanag
Kahit na ang iyong mga tanong ay walang sagót
Ako ang ilaw na gagabay sa'yo
Itaas ang iyong mga pakpák sa langit
Hayaang mo na ang 'yong hininga ay maging liwanag
Kahit na ang iyong mga tanong ay walang sagót
Ako ang ilaw na gagabay sa'yo
Ang pagsasalin ng subtitle ay ginawa ni: Lawrence Timberlake